
Aprecieri critice despre poezia de 
meditaţie la Sorin Cerin 

5 


Prof. univ.dr. Al Cistelecan în cadrul 
rubricii Avânt la lettre, sub titlul între reflecţie şi 
atitudine apărut în revista Familia nr. 11-12 noiembrie - 
decembrie 2015,pag.l6-18, Al Cistelecan consideră 
despre poezia de meditaţie a lui Sorin Cerin, că: "Din 
cîte văd, Sorin Cerin e un fel de vulcan textual în 
continuă şi maximă erupţie, cu o scriitură deopotrivă de 
frenezie şi de vituperanţe. în poezie mizează pe rafalele 
reflexive şi pe elanul sapienţial, cultivînd, cum zice 
singur în subtitlul Nonsensului Existenţei de aici, 
poeziile ”de meditaţie”. O modalitate între toate 
riscantă - şi nu de azi, de ieri, ci dintotdeauna - întrucît 
tinde a se amesteca unde nu e chiar treaba poeziei, 
făcînd un fel de filosofare versificată şi, vrînd-nevrînd, 
tot felul de nacazanii şi moralisme. Nu mai e însă cazul 
să ne reamintim de cele spuse de Maiorescu lui Panait 
Cerna în legătură cu ”poezia filosofică,” întrucît poetul 
le ştie şi el prea bine şi tocmai asta vrea să înfrunte: 
riscul de a lucra doar în idee şi de a subordona 
imaginativul conceptualului. Ce-i drept, nu e, pentru 

Sorin Cerin, nici o primejdie în acest sens, căci el e, de 
fapt, un pasional şi n-atinge niciodată seninătatea 
cugetării şi liniştea apolinică a gîndului; din contră, 
declamă cu pathos, mai degrabă dinlăuntrul unei traume 
pe care încearcă s-o exorcizeze şi s-o sublimeze în 
radicale decît din interiorul vreunei păci de cuget sau al 
unei annonii reflexive. Chiar şi ce sună a idee nudă, 
transcrisă adesea aforistic, e, de fapt, o răbufnire de 
atitudine, o transcriere de afect - nu cu răceală, ci mai 
curînd cu fierbinţeală (i s-a şi remarcat, de altfel, 
maniera mai profetică a enunţurilor). Dar cum metoda 
decolării lirice constă intr-un fel de elevare a tot ce vine 
pînă la demnitatea articulării lor reflexive (de unde 
delestarea oricăror referinţe la imediat, fie el biografic, 
fie mai mult decît atîta), poeziile lui Cerin se angajează 
abrupt în ecuaţiile existenţiale mari şi definitive şi nu-şi 
pierd vremea în confesiuni domestice. Ele atacă 
Principiul realităţii, nu accidentele ei. Totul e ridicat 
astei la o demnitate problematică, dacă nu şi de altă 
natură, şi pregătit pentru o procesare densificată. 
Riscurile formulei răsar, fatal, şi aici, întrucît se vede 
imediat mecanismul acestei promovări a realului la 
dignitatea Lirei. Unul dintre mecanisme se trage din 
moştenirea expresionistă (fără ca Sorin Cerin să aibă 
altceva în comun cu expresioniştii) a majusculei, prin 
care se instaurează, brusc şi imprevizibil, fie smerenia 
în faţa radicalului, fie panica în faţa majestăţii 
cuvîntului. De regulă majuscula botează stratul 
"conceptual” (chiar dacă unele concepte sunt metafore), 
semnalizînd alerta problematică. Ce-i drept, Sorin Cerin 
face exces şi risipă de majuscule, astfel încît de la o 
vreme ele nu mai creează nici panică, nici evlavie, căci 
abundenţa le sedează efectele de acest gen şi le 
perverteşte intr-un soi de grandilocvenţă. Celălalt 
mecanism de elevare în demnitate se bizuie pe o 
anumită - poate asumată, poate premeditată - 

emfatizare discursivă, pe o îngroşare lexicală şi pe o 
declamaţie de profunde şi de grave. Se insinuează - de 
nu cumva se chiar instaurează - şi aici o evidentă 
procedură de reţetă imaginativă, redundantă peste 
tolerant. Cum e şi normal - ba chiar inevitabil - într-o 
lirică de reflecţie ce vrea să se coaguleze în jurul unor 
nuclee conceptuale, modalitatea imediată de 
sensibilizare a acestor noduri conceptuale constă în 
materializarea abstracţiilor; senzualizarea lor e chiar 
modul lor de epifanizare lirică. Dar la Sorin Cerin 
mecanica imaginativă se bazează pe o simplă 
genitivizare materializantă a abstracţiilor (de unde 
imagini nesfîrşite de genul ”spinii Adevărului”, ”coşarii 
împlinirilor”, "periile Amăgirii” etc. etc.), sub care stă 
cel mai adesea un buton de personificare. Pe scala 
decantării în metafore stăm, astfel, doar pe primii fustei, 
ceea ce produce, simultan, un efect de candoare 
imaginativă (sau discursivă), dar şi unul de 
uniformizare. Probabil însă că această încredere în 
procedeele primare se datorează mizei pe decantarea 
gîndului, miză care lasă în subsidiar acţiunea 
imaginativă (iar pe cea simbolizantă cu atît mai mult) 
ca atare. 

Dar nu cîte şi nici ce idei bîntuie prin poeziile lui Sorin 
Cerin sunt, totuşi, lucrul cel mai relevant (ideea, în general, 
dar şi în acest caz particular, are un grad de indiferenţă la 
lirism). Dimpotrivă, în mod oarecum paradoxal, decisivă, 
nu doar definitorie, e atitudinea în care ele se strîng, afectul 
în care coagulează. Sub aparenţa unui discurs proiectat pe 
”gînd”, Sorin Cerin promovează, de fapt, un lirism (cam 
pus la uscat) de afecte existenţiale (nu de afecte intime). 
Reflexivitatea poemelor nu e, din această perspectivă, decît 
un fel de penitenţă atitudinală, o hieratizare a afectelor 
violente. Stratul pasional e, în realitate, cel care se agită şi 
el se vede în mai toate componentele lui, de la cele de 
vituperaţie la cele de evlavie sau tandreţe sublimată (ori, 

din contră, resentimentalizată). Poetul e, pe fond, un 
exasperat de starea lumii şi de condiţia omului şi pornind 
de aici exersează sarcasme (crunte cel puţin ca şuvoi) pe 
seama "Societăţii de consum” sau pe cea a deşertăciunii 
"Iluziilor Existenţei”. E o febră imprecativă care dă elan 
versurilor, dar care, mai ales, pune în vedetă discursivă 
exasperarea în faţa acestei degradări generale. Atît de 
generale incit ea a cuprins şi transcendentele, căci Sorin 
Cerin e mai mult decît iritat de instrumentalizarea lui 
Dumnezeu (şi a credinţei) în lumea de azi. Iritarea în faţa 
coruperii sacrelor ajunge la culme în versuri de maxim 
tupeu blasfemie ("Ticăloşia Diavolului se numeşte Rău,/ pe 
când a Lui Dumnezeu, Bine.”, dar şi altele, nu mai puţin 
provocatoare şi "infamante” la adresa Dumnezeirii); asta nu 
se întîmplă însă decît din pricina intensităţii şi purităţii 
propriei credinţe (Ştefan Borbely a evidenţiat îndestul 
energia fervorii din poezia lui Cerin), dintr-un fel de 
absolutism devoţional. Căci nu lirică de provocare şi de 
imprecare face, de fapt, Cerin, ci dimpotrivă: lirică de 
devoţiune disperată şi înflăcărată, prin care-1 caută "pe 
Adevăratul Nostru Dumnezeu/ atît de diferit de cel al 
catedralelor de genunchi roşi/ la zidurile reci şi inerte ale 
lăcomiei Iluziei Vieţii”. E febra devoţională de pe reversul 
imprecaţiilor şi sarcasmelor, dar tocmai ea e cea care 
contaminează toate poemele. Dintr-un strat de ideale strivit 
ies, cu vervă pasională, atitudinile lui Cerin, atitudini 
eruptive oricît ar fi ele de codificate într-o lirică de 
reflecţii." 

Prof.univ.dr.Elvira Sorohan - Un poet existenţialist din 
secolul 21 

Pentru a înţelege pe deplin cronica literară scrisă de 
Elvira Sorohan în Convorbiri literare unde face referire la 
un articol scris de Magda Câmeci referitor la Transpoezie, 
si publicat in România literară unde se specifică ce anume 
este poezia veritabilă, genială, marea poezie pe care o 

râvnesc poeţii ultimului secol, Elvira Sorohan, specifică în 
cronica dedicată poeziei ceriniene din Convorbiri literare, 
numărul 9,(237), paginile 25-28, 2015 sub titlul Un poet 
existenţialist din secolul 21, că: 

Fără să înţeleg ce e „transpoezia”, care, probabil, nu 
mai e poezie, invocînd un termen creat de Magda Cârneci, 
mai citesc totuşi poezia de azi şi acum încerc să spun ceva 
despre una anume. Nemulţumită de „insuficienţa poeziei 
contemporane”, în acelaşi articol din „România literară”, în 
mod rezonabil poeta acuză, în bloc, cum că ceea ce 
„livrează” acum creatorii de poezie nu sînt decît notaţii ale 
„micului sentiment”, „mici disperări” şi „mici gîndiri”. 
Parafrazîndu-1 pe Maiorescu, asprul critic al diminutivelor 
cultivate de Alecsandri, nu poţi spune decît că poezia 
rezultată din astfel de notaţii e şi ea mică (la cub, dacă 
enumerarea se opreşte la trei). Pricina identificată de 
Magda Cârneci ar fi lipsa de inspiraţie, acea tensiune 
psihică, specifică oamenilor de artă, o trăire spontană, ce 
face să se nască, incontrolabil, creaţia. E momentul 
inspirativ, în cazul poeziei, încărcat de impulsuri afective 
imposibil de înfrînt raţional, un impuls pe care îl ai sau nu-1 
ai şi de care e responsabilă vocaţia. Simplu, asta e 
problema, ai vocaţie, ai inspiraţie. Nu prea am o părere 
formată despre poezia Magdei Cârneci şi nici nu pot şti cit 
de des o vizitează inspiraţia, dar dacă starea asta e un har, 
mai e cazul să cauţi reţete spre a o induce? Şi totuşi, în 
numele breslei, preocuparea poetei pentru dorita stare se 
concentrează interogativ: „...întrebarea capitală care se 
pune este următoarea: cum să facem să avem acces mai 
des, mai controlat, şi nu doar prin accident, la acele stări 
intense, la dispreţuita «inspiraţie» la acele niveluri altele 
ale noastre, pentru care poezia a fost întotdeauna un martor 
(sic !) privilegiat”. Nu ştim cui aparţine dispreţul, dar ştim 
că inspiraţia e a poetului născut şi nu făcut. Acesta din 
urmă nefiind decît un meşteşugar, un artifex. 

Am în faţă trei plachete de versuri ale puţin 
cunoscutului şi nu lipsitului de inspiraţie poet, Sorin Cerin, 
ordonate într-o logică descrescendo, uşor de 
înţeles, Nonsensul existenţei, Marile tăceri, Moartea, toate 
apărute în 2015, la Editura Paco, din Bucureşti. După ideile 
titulare, îndată te frapează şi vocabularul poetic al primei 
poezii ce te întîmpină cu sintagma „Iluzia Vieţii”, 
ortografiată cu majuscule. Este, în fond, o expresie 
moştenită din vocabularul consacrat al existenţialiştilor, 
deajuns ca să bănuieşti ce marcă vor avea poeziile, 
înaintezi cu lectura fiind curios să vezi cit se menţine 
poetul pe aceeaşi coardă de fond, şi cit de adînc, cit de grav 
trăieşte întru această idee deloc nouă. Şi nu e nouă pentru 
că rădăcinile existenţialismului, modern refonnulat, îşi trag 
seva din scepticismul biblicului, melancolicului Eclesiast, 
descurajat, în conştiinţa tragică a finitudinii ca destin. Este 
regele biblic un existenţialist avant la lettre. El descoperă 
că „vreme e a te naşte şi vreme e să mori”, în rest, „totul e 
vînare de vînt”. Ce se mai poate spune nou în vremea 
noastră, chiar în fonnulă personală, cînd existenţialismul a 
fost intens susţinut filosofic în secolele al XlX-lea şi al XX- 
lea, de la Kirkegaard şi pînă la Sartre, cu nuanţe specifice. 
O poezie în termenii existenţialismului statuat mai poate 
interesa fiinţa zilelor noastre, sclava imaginii vizuale şi a 
internatului, doar prin adaptări ori actualizate adaosuri 
complementare ideii centrale şi nu în cele din urmă, prin 
puterea întoarcerii asupra sinelui. Este cam ceea ce încearcă 
să realizeze poetul Sorin Cerin, lăsîndu-ne, dintru început, 
impresia că trăieşte miracolul creator, inspiraţia. Voind să 
orienteze cititorul spre a căuta un anumit gen de poezie 
cultivată în aceste plachete (cu una şi aceeaşi copertă ), 
autorul le subintitulează, ne varietur, „Poezii de meditaţie”, 
cum şi sînt la nivelul ideilor. Dar, cit de adîncă şi cit de 
personală e meditaţia, n-o poţi spune decît la sfîrşitul 
lecturii, cînd sintetizezi ce anume aspecte ale ontologiei şi 
din ce perspectivă intelectiv-afectivă le dezvoltă poetul. 

în mod cert, vocabularul poeziei existenţialiste 
universale, uşor de recunoscut, este acum redistribuit într-o 
altă topică, ceea ce conduce la combinaţii surprinzător de 
noi, unele îndrăzneţe, ori teribil de dure, cum sînt cele ce 
vizează biserica. Citind numai unul dintre cele trei volume 
e ca şi cum le-ai citit pe toate, se cîntă pe aceeaşi coardă, cu 
minime înnoiri de la o poezie la alta. Poetul se închide într- 
o sferă conceptuală unitară, de aici retorica specifică. 
Oriunde ai deschide unul dintre volume, te afli în centrul 
universului poetic, aceleaşi idei, aceeaşi atitudine de 
scepticism revoltat. La nivelul limbajului, acelaşi 
vocabular, bine acordat cu sfera conceptuală, e recombinat 
în noi şi noi sintagme, cu actualizări ce ţin de mediul de 
astăzi şi chiar imediat al fiinţei aruncată în lume să 
ispăşească „Păcatul Originar”. Se ştie, pentru că spuneau 
înţelepţii, „fiul Evei nu trăieşte într-o lume lipsită de 
vaiete”. Ambiţia de a-şi construi o meditaţie personală, 
imposibil de realizat la nivelul vocabularului poetic deja 
obosit, e compensată de arta combinaţiei cuvintelor, fără să 
poată evita frecvenţa redundantă a unor sintagme. Cea mai 
frecventă, uneori plasată voit şi de două ori în aceeaşi 
poezie, este „Iluzia Vieţii”. Alte zeci de cuvinte cheie, 
complementare, frapează prin utilizare ostentativă, spre a 
sublinia ideea de „Nonsens al Existenţei”. Sînt preferate 
serii de cuvinte scrise cu majusculă: „Clipă”, „Nemurire”, 
„Iluzie”, „Absurd”, „Tăcere”, „Moarte”, „Eternitate”, 
„Adevăr Absolut”, „Vis”, „Liber Arbitru”, „Păcatul 
Originar”, „Iubirea”, „Singurătatea”, „înstrăinarea”, 
„Dumnezeu” şi multe altele. Sintagma care aduce aici şi 
acum trăirea problematizată a existenţei este „Societatea de 
Consum”. Se degajă din poezie o frenezie a dublării 
cuvîntului ce susţine ideea. Adesea, această energie 
debordantă a reaşezării cuvintelor acoperă ceea ce cauţi în 
poeziile compuse pe una şi aceeaşi temă, adică trăirea 
intens afectivă a sentimentului „iluziei vieţii”, înăuntru, nu 
în afară. Aici să mai amintim de maniera de a distinge 

cuvintele expresive ortografiate cu majusculă. Ploaia de 
majuscule tinde să inunde cîteva semnificaţii de bază ale 
poeziilor. Şi mai e o particularitate, punctuaţia. După 
fiecare vers, încheiat sau nu ca înţeles, gramatical sau nu, e 
pusă virgula; punctul e pus de preferinţă numai după 
ultimul vers. Altfel decît Eclesiastul biblic, poetul nostru, 
mai mult revoltat decît melancolic, ierarhizează 
deşertăciunile destul de puţin ordonat ca să poţi urmări idei 
clare. Semnificaţiile se aglomerează în una şi aceeaşi 
poezie, cum e Ierarhia Deşertăciunii. Dar nu e singura. De 
vină poate fi realitatea contemporană care provoacă pe 
multiple planuri sensibilitatea poetului. Cuvîntul 
„deşertăciune” e angajat într-o combinaţie gravă, tăioasă, 
pus să însoţească chiar fenomenul naşterii lumii, pentru a 
sugera, finalmente, prin alăturări culinare foarte originale, 
voit vulgarizatoare, dezgustul, „greaţa”, r la Sartre, lăsate în 
urmă de conştiinţa absurdului existenţei. Am trimis la 
poezia Industrie a Cărnii Existenţiale : „Plugul 

Deşertăciunii sapă adînc ,/ în ţărîna Existenţei,/ vrînd să 
însămînţeze genele Iluziei Vieţii,/ pentru a naşte Lumea,/ 
după o gestaţie prelungă,/ în pîntecul fără limite al 
Minciunii,/ care se sprijină pe Adevăr pentru a exista,/ 
...corbii negri ai gîndurilor,/ dezvoltînd,/ O adevărată 
Industrie a Cărnii Existenţiale,/ începînd,/ de la fripturi de 
vise pe grătarul Absurdului,/ pînă la,/ mezeluri de cea mai 
bună calitate a Deznădejdii.” Ceea ce găseşti în această 
poezie: paradox, nonsens, nihilism, dezabuzare, visuri 
făcute scrum, toate acestea şi altele se vor multiplica, 
recombina caleidoscopic, în toată creaţia cuprinsă în aceste 
trei plachete. 

Dacă noţiunile şi conceptele sintetic cuprinse în 
cuvinte îşi păstrează constant înţelesul, soarta „cuvîntului” 
nu e aceeaşi, pare să meargă spre epuizare, ca şi forţa de 
înnoire a poeziei. Au şi cuvintele soarta lor, în afară de 
poezie, cum zice poetul. La început, paradoxal, „Toamna 
sentimentală” e părăsită „de recoltele înflăcărate de 

cuvinte”, frenetic adunate de temperamentul aprins al 
poetului îndrăgostit numai de anumite cuvinte, cele din 
semantica existenţialistă. Alteori, „Stoluri de Cuvinte,/ 
brăzdează cerul Amintirilor”. în registru schimbat, cuvîntul 
e chinuit ca instrument al presei, violentă, pe drept 
incriminată de poet: „Cuvinte lacustre,/ plîng în ghivece de 
Martiri,/ puse la ferestrele bordelurilor de Ziare,...”. Este 
deplînsă soarta cuvintelor angajate insolit, grotesc: „La 
măcelăria Cuvintelor,/ în colţul străzii Destinului,/ se vînd 
ciolane de fraze stricate,/ pulpe de înţelesuri pentru 
prăjit,...”. Şi cu acest fragment am ilustrat originalitatea 
combinaţiilor verbale resentimentare, ce defulează o 
atitudine poetică provocată de revolta împotriva 
nonsensului existenţei. în cele din urmă e metaforizată 
„iarna Cuvintelor,/ care ningeau peste Zilele noastre,...” şi 
e deplînsă soarta lor, căderea: „în Noroiul unor Cuvinte,/ 
obscene şi pline de invective”, şi, finalmente, sucombarea 
lor: „Cimitire de cuvinte se înşiră în sufletele,/ ce vor şi 
speră la înviere,. . Aici cuvintele s-au întors la poezie, 
însă, cuvîntul e numai instrumentul ce nu e numai al 
poetului, doar a lui e problema de fond a existenţei iluzorii, 
resimţită ca atare în termenii existenţialismului de la 
începutul secolului 21. Acesta e miezul, laitmotivul zecilor 
de poezii semnate de Sorin Cerin, distribuite studiat, 
presupun simbolic numerologic, în fiecare plachetă cîte 77, 
nici una în plus sau în minus. Din sămînţa acestei idei 
generos semănate, se ridică pentru poetul obosit de atîta 
frămîntată gîndire: „Ierburi de întrebări ce unduiesc alene 
peste pleoapele/ Asfinţitului,/ ce abia se mai pot ţine 
întredeschise,/ în zarea unor Răspunsuri,/ ce par a fi migrat 
către depărtările reci ale Uitării.” Nota meditativă a acestor 
versuri nu e cu totul descurajantă. Poetul nu e nici depresiv, 
nici anxios, pentru că are un temperament tonic. El o ia 
mereu de la început, cu declaraţii de neînvinsă voinţă de a 
înţelege, fără să accepte, ca astfel să se poată întoarce spre 
cunoaşterea de sine. în imagini poetice rare se conturează 

un fel de rezumat al discursului poetic, concentrat în 
poezia Ierarhia Deşertăciunii, încheiată, în termenii 
contemporaneităţii absurdului. E un mod de a reînnoi ceea 
ce s-a mai spus, că „mîncăm absurd pe pîine”. Pluralul 
indică în poet un exponent în numele omului, în general, 
„granitul” semnificînd taina de nepătruns de care se loveşte 
„trestia gînditoare”: „Căţăraţi pe Stîncile Vieţii,/ vrem să 
înţelegem granitul ca şi cum ar fi,/ o trestie conştientă de 
Sine. || Demolăm pilonii Naturii Iluziei Vieţii,/ încercînd să 
punem în locul lor,/ Un Vis cu mult mai străin de noi 
înşine. || Ruinăm slăbiciunea,/ ... devenind propriile noastre 
epave,/ ce rătăcesc spre nicăieri. || ... Să fie ochii Societăţii 
de Consum făcuţi doar pentru a / privi Ierarhia 
Deşertăciunilor? Iubirea, care ar merita un comentariu al 
nuanţelor la care trimit imaginile poetice, este, în Vis şi 
realitate, o: „icoană prinsă de pereţii reci şi insensibili,/ ai 
unei catedrale a desfrîului, cum este Societatea de 
Consum, /care ne consumă vieţile,/ pentru un Sens ce nu-1 
vom afla niciodată.” Dincolo de jocul cuvintelor se remarcă 
substantivul grav ce anulează cu totul sacralitatea 
catedralei. E un transfer de semnificaţii fabricat de revolta 
permanent revărsată asupra tipului de societate în care 
trăim. Viaţa noastră, se lamentează poetul în Feline 
Existenţiale : „ se vinde scump la tejgheaua Destinului,/ 
pentru a da gust Desfrîului,/ abonat cu cartelă de plăceri în 
regulă,/ la Societatea de Consum.”/... „Promisiuni 
Deşarte,/ şi-au pierdut cheile împlinirii,/ iar acum fac 
Morala cartelului de Legi,/ alături de prostituatele 
politiciene ale momentului”. Limbajul violent, ca săgeţi 
poetice aruncate şi contra degradării teribile a politicului, 
defulează o revoltă de tip nihilist, ridicată la rang de 
principiu. Ţinta absolut actuală este încă şi mai evidentă 
atunci cînd, în poezia Jocul de-a Viaţa cu Moartea, este 
incriminată, cam în aceiaşi termeni, „grădina Societăţii de 
Consum Foamete,/ drept mari atleţi ai tăierilor de venituri./ 

Cîntarele false şi isterice ale Politicii,/ ne drămuiesc cu 
parcimonie fiecare Clipă...”. 

Schimbînd subiectul, vocabula „clipă”, în raport cu 
„eternitatea”, actualizează o notă din arsenalul de cuvinte 
specifice din limbajul marelui gînditor existenţialist care a 
fost misticul Kierkegaard. După cum atitudinea clar atee, 
cînd e vorba de Dumnezeu şi biserică în poeziile lui Cerin, 
actualizează durităţi de limbaj, cu particularităţi ale 
existenţialismului sartrean, în timp ce Matematica 
existenţei şi multe alte poezii ne readuc în memoria 
culturală imaginea acelei „ monde casse ” percepută critic 
de francezul Gabriel Marcel. 

Poate cea mai densă în concepte complementare 
„existenţei”, dintre poeziile celei dinţii plachete, 
est eDesfrîu. Sînt încercări de a da definiţii, de a pune în 
relaţie lucrurile prin inversiune cu sens, din nou foarte grav 
acuzatoare, cum e cea cu adresă la „mănăstire”. Sigur, 
nefericirea fiinţei care scrie o asemenea poezie, vine nu 
numai din conştiinţa căderii omului în lume sub blestem 
divin, dar şi din ceea ce ar fi o consecinţă, respingerea, pînă 
la blasfemie a nevoii de Dumnezeu. Interogaţia, din 
poezia Desfrîu, care pare că lasă cititorului libertatea de a 
da particulare răspunsuri, e un tertip al poetului conştient de 
ceea ce afirmă la modul mascat: „Existenţa este o nălucă 
prinsă între două vise, Spaţiul şi/ Timpul./ Pacea va fi 
mereu datoare Războiului cu propriile ei/ anne, 
Deşertăciunea Democraţiei şi Dictatura./ Care desfrîu nu-şi 
are mănăstirea sa şi care crimă,/ democraţia ei? ” Poezia 
continuă cu o nouă definiţie a „Existenţei” ca „joc de 
noroc”, însoţită de „Speranţă”, niciodată lăsată în voia 
„liberului arbitru”, care i-ar da omului libertatea de a 
schimba ceva. Rămîne numai libertatea fiinţei de a judeca 
propria existenţă, etern îngrădită să poată depăşi absurdul. 
Natura demonstrativă a poetului îl condamnă, extroversiv, 
la excese, încît risipeşte prea generos ce a adunat cu greu 
din biblioteca propriei vieţi şi a cărţilor. Paradoxal, acelaşi 

temperament e sursa puterii de a trăi autentic sentimentul 
de alienare, de înstrăinare şi accentuată singurătate, pînă la 
a-şi simţi sufletul ca o „casă în ruină”, din care, plecată, 
fiinţa căzută în „neant”, mai are şansa de a fi sortită 
„Eternităţii”. Rămîn multe alte comentarii de făcut la cîteva 
cuvinte preferate ale poetului, înscrise cu majusculă. Dar, 
despre „Iubire”, „Dumnezeu”, „Biserică”, „Absurd”, „Clipă 
şi Eternitate”, „Tăcere” şi „Moarte”, poate, altădată. Ar 
merita, pentru că acestui poet nu-i lipseşte inspiraţia rîvnită 
de alţii, cum scria poeta Magda Cârneci, dar el trebuie să se 
ferească de pericolul de a rămîne un artifex, şi, încă, să nu 
calce prea apăsat pe urmele din Bacovia ori Emil Botta, 
spre a nu le desfigura prin exces. 

- Ana Blandiana:" Poezia de meditaţie pe care o 
scrie Sorin Cerin nu este o versificare de adevăruri 
filozofice, ci o impletire de revelaţii despre aceste 
adevăruri. Iar raportul dintre intensitatea acestor 
revelaţii si indoiala din care sunt construite adevărurile 
este chiar piatra filozofala a acestei poezii. De 
altfel, secretul de a putea fixa fulgerul revelaţiei este o 
problema la fel de subtila ca si aceea a păstrării energiei 
solare din zilele calde in cele reci." 

■ Prof.univ.dr Theodor Codreanu„Sorin Cerin este 
un gânditor aforistic paradoxist, de o mare mobilitate a 
minţii, mânuind cu măiestrie antitezele, îmbinându-le 
oximoronic sau alternându-le chiasmatic în probleme cu 
mize majore din viaţa noastră spirituală şi socială. 
Poezia din Liberul arbitru este o prelungire a manierei 
sale de meditaţie, impregnând-o şi cu o doză potrivită 
de kynism (în sensul dat cuvântului de Peter Sloterdijk), 
reuşind, totodată, performanţa de a rămâne pe teritoriul 
lirismului autentic chiar şi atunci când vituperează 
„Corbii vulgari necrofili şi necrofagi ai Viselor”. 

- Prof.univ.dr Ioan Holban„Despre expresivitatea şi 
bogăţia înţelesurilor transmise Celuilalt prin tăcere a 

scris pagini antologice Lucian Blaga. Poetul de azi 
scrie, în Marile Tăceri, o poezie a sentimentului 
religios, nu de amvon, însă, ci în gînd cu Dumnezeu, în 
meditaţie şi în fulgerarea gîndului spre clipa Creaţiei. 
Poezia lui Sorin Cerin este a unui alt Cain rătăcind în 
pustie, păstrînd, încă, frânturi din bucuria edenică 
pentru a ieşi din "menghina” lumii unde omului căzut i 
se surpă orizontul sufletului în ploi de foc şi urme de 
plumb”. 

- Prof.univ.dr.Maria Ana Tupan "Meditaţiile lirice 
ale lui Sorin Cerin au ceva din amestecul paradoxal de 
disperare şi energie a revoltei din eseurile filosofice ale 
lui Emil Cioran. Sesizarea tragismului şi grotescului 
existenţei nu conduce la paralizie psihică, ci la nihilism 
exorcizant şi blasfemitor. Sfada cu “adulterinul 
Dumnezeu” - apelativ şocant dar foarte expresiv pentru 
idea de păcat originar al lui ... Dumnezeu care trebuie 
să fi zămislit lumea rea prin adulter cu Satana - capătă 
accente sarcastice în vignetele unei Biblii desacralizate, 
cu un Creator care meştereşte firmamentul la o masă de 
fierar şi un Diavol în care s-au contopit toţi frondiştii 
hippy-rap-punk-porto-ricani: 

[...] stelele alcoolice, ale unui Univers, lacom, meschin şi 
cinic, băute de Dumnezeu la masa Creaţiei, 

pe cerurile înlăcrimate ale Fericirii, mâzgălite cu graffiti de 
Diavol, 

Dacă poetul şi-a propus în poemul La un grătar un exerciţiu 
urmuzian, reuşita e perfectă. Nu numai ingenioase salturi 
mortale pentru logica identităţii de pe un nivel ontologic în 
altul admirăm aici, ci şi tropismul de o barocă inventivitate 
al unui Eucharist pe dos, căci intr-un univers al vieţii spre 
moarte, cel care se frânge e spiritul, cuvântul, pentru a 
revela un ... trup deleuzian, animalic, descris ca minuţioasa 
hartă anatomică a unui student medicinist. Poetul ne 

surprinde prin noutatea şi revelaţia definiţiei aforistice, 
căci, după primul moment de surpriză, acceptăm peisajul 
moralizat al timpului, cu un trecut mort, un viitor viu şi un 
prezent iluzoriu, contrar sentimentului comun că viaţa trăită 
e eul nostru cert, că doar prezentul există cu adevărat şi că 
viitorul e pură ipoteză. Cerin redefineşte fiinţa umană ca 
aflându-şi autenticitatea în multiplicarea mentală a realităţii 
teme şi ca proiect existenţialist". 

- Prof.univ.dr. Mircea Muthu "Disperarea de a găsi 
un Sens existenţei contemporane aluvionează 
testimoniul poetic al lui Sorin Cerin în care amurgul 
limbajului, asociat cu „clepsidra spartă” a timpului, este 
resimţit - cu acuitate tragică - de „cuvintele noastre 
torturate”. 

"Meditaţia, întoarsă spre sine însăşi de „oglinzile 
întrebării”sau de către „ochii” fabuloşi ai Oceanului 
nesfârşit, se automacerează la aceeaşi temperatură febrilă, 
de arc voltaic, enunţată - in nuce -de sintagma „ploilor de 
foc”. 


Prof.univ.dr. Cornel Ungureanu " Sorin Cerin 
propune un discurs poetic despre felul de a trece 
"dincolo", o reflecţie şi o îngândurare care are nevoie 
mereu de majuscule. Cu majuscule, cuvintele pot să 
suporte accentele apăsate ale autorului care păşeşte, cu 
atâta energie, pe tărâmurile frumos traversate de cei 
înzestraţi cu harul preoţiei. Sorin Cerin ritualizează 
timpurile deconstrucţiei poetice, dacă e să înţelegem 
cum se cuvine desfăşurarea versurilor sub steagul 
titlului." 

Prof.univ.dr. Ion Vlad "Sorin Cerin si-a definit 
poemele din volumul "Marile Tăceri" "poezii de 
meditaţie" Fara îndoiala, reflexivitatea e dominanta 
creaţiei sale, prezidate de interogaţii, revolta, nelinişti si 
o dramatica cercetare a TĂCERII, topos al indoielilor,al 

cutezanţei si al aventurii spiritului in permananta 
cautare a adev arului ;poezia sa urmeaza unei axiologii 
de un intens dramatism.E lirica lucidităţii, a meditaţiei si 
a lirismului autentic". 

Lect. univ.dr. Laura Lazăr Zăvăleanu: 

"Intelectual format la şcoala bucureşteană, dar simţind 
nevoia să se revendice, admirativ, de la modelul critic 
al şcolii clujene, unde îşi identifică modelele exemplare 
în profesorii Ion Vlad şi Mircea Muthu, Sorin Cerin îşi 
construieşte şi poezia intertextual, pentru că poetul 
Marilor Tăceri îşi declară peste tot maeştrii, identificaţi 
aici, intrinsec, cu Blaga (prin reflecţie filozofică şi 
structură prozodică uneori voit calchiată după Poemele 
luminii) şi Arghezi. însuşi titlul volumului, Marile 
Tăceri, impune imperativul unui dialog implicit cu 
poezia lui Arghezi purtând acelaşi titlu. Căutărilor 
febrile din Psalmii arghezieni ale unui Dumnezeu 
chemat să se arate, le răspund aici interpelările fără 
odihnă ale unui apostat credincios, care se sfâşie, în 
pustia gândului şi a imaginii frânt oglindite de lumea 
declarată, între dragoste denunţatorie şi revoltă tandră, 
între blestem incantatoriu şi rugă deghizată, de veşnic 
îndrăgostit, fără putinţă de a-şi declina, în realitate, 
fervoarea, deşi cuvântul experimentează, estet, întregul 
lexic blasfemiant şi apocaliptic. O duplicitate 

izbăvitoare, în fapt, care - strigându-şi drama 
înstrăinării şi a introspecţiei ratate, ca şi neputinţa 
întâlnirii cu celălalt sau spaima suprapunerii cu el, într- 
o lume al cărei sens este rătăcit în „tenebrele lagărelor 
de idei”, la interferenţa unui timp şi unui spaţiu ajunse 
“la capăt de hotar ” -, naşte, in litania 'a rebours, 
semnele creaţiei mântuite, în plin festin cinic, “pe masa 
olarului iubirii" 

Conf. univ, dr.Călin Teutişan "Poezia lui Sorin 
Cerin declamă o fatală nostalgie a Sensului. Gândirea 
poetică încearcă recuperarea lui, din fragmente 

disparate, readuse la un loc prin travaliul liric, 
închipuind o posibilă hartă reconstituită, fie şi 
fragmentar, a lumii, dar mai ales a fiinţei. Metaforismul 
neovizionarist este cadrul de referinţă al acestor poeme, 
traversate, când şi când, de parabole ale realului, "citit" 
în cheie simbolică, dar şi ironică. Cinismul lipseşte cu 
desăvârşire din versurile lui Sorin Cerin.Aceasta 
înseamnă că personajul liric ce cuvântă în paginile de 
faţă, mai exact conştiinţa lirică, pune o presiune etică 
asupra realităţii, forţând-o astfel să-şi asume propriile 
adevăruri uitate." 

Prof.univ.dr.Cornel Moraru"Profet al neantului 
existenţial, poetul face parte din categoria moraliştilor, 
rezumând într-o manieră fulgurantă precepte aforistice 
şi proiecţii aspre dintr-o viziune extatică de sfârşit de 
lume. Meditaţiile sale dezvoltă o retorică furibundă pe 
tema "nonSensului Existenţei", deşi exprimă mai mult 
îndoieli decât certitudini şi întrebări decât răspunsuri. 
Intensitatea implicării în acest demers liric atinge, pe 
rând, cote extreme: de la jubilaţie la sarcasm şi de la 
indignare, din nou, la extaz..." 

Prof.univ.dr. Ovidiu Moceanu "Prin cimiterele 
viselor, volumul semnat de Sorin Cerin, poezia marilor 
întrebări existenţiale îşi caută un nou statut, construind, 
în texte care comunică subteran, un chip al omului 
interogativ. "Catedrala existenţei" are capcanele ei, 
"Adevărul absolut" pare de neatins, "Crinii albi ai 
adevărului" pot ucide, "dacă nu-şi aeriseşti cămara 
minţii", eul poetic descoperă mai degrabă un 
"Dumnezeu prea amar"... Toate acestea sunt expresii 
ale unei stări de mare tensiune interioară, în care 
luciditatea săgetează revelaţia şi limitează trăirea 
deplină a sensului existenţei". 

Prof.univ.dr. Dumitru Chioaru" Discurs profetic, 
filosofic sau poetic? - e greu de determinat în care se 
încadrează textele lui Sorin Cerin. Autorul le 

înglobează toate trei într-o formulă personală, aparent 
desuetă estetic, rostind însă cu suflu de poeta vates 
ultimele cuvinte dinaintea Apocalipsei. O apocalipsă în 
care lumea desacralizată şi dominată de false valori 
sfârşeşte pentru a putea regenera prin Cuvînt". 

Prof.univ.dr. Ştefan Borbely "Spirit profund şi 
sincer religios, Sorin Cerin caută disperat după 
diamantul ascuns în negurile molozului, ale cenuşii. Un 
întreg arsenal al modernităţii negative - căni ale 
pustiului, apa uitării, abatoare, sărbătoarea continuă a 
suferinţei, maimuţa de lemn putrezit etc., etc. - e 
chemat să denunţe, în versurile sale, "armele letale ale 
societăţii de consum" şi "ospiciul" alienării prin 
mercantilizare a existenţei noastre de flecare zi. Tonul e 
apodictic, pasional, profetic, nu admite nuanţe sau 
replici. "Noii paşi ai credinţei" sunt enunţaţi 
peremptoriu ca speranţă a mântuirii colective, "lumina 
divină" se întrezăreşte, izbăvitor, la capătul încă 
îndepărtat al supliciului, însă, pe moment, poetul pare 
să fie preocupat exclusiv de retorica eschatologică, 
întrezărind decădere, demisie morală sau ruine cam 
peste tot pe unde-1 poată paşii sau privirile" 

Gheorghe Andrei Neagu "Definitoriu pentru acest 
autor pare să fie pe drept cuvânt, îndoiala, drept piatră 
de temelie a poemelor saleţGreşeala pag. 73)11 felicit pe 
autor pentru cutezanţele sale stilistice din "Din ochii 
luminii divine pag. 81 precum şi din celelalte păcate 
cuibărite în sânul lui creator. Cred că literatura română 
are în Sorin Cerin un scriitor al mileniului 3 care trebuie 
abordat cu mai multă insistenţă de critica de 
specialitate" 

Marian Odangiu“Lirica lui Sorin Cerin este una a 
întrebărilor esenţiale: relaţia Fiinţei cu Divinitatea într-o 
lume din ce în ce mai distorsionată valoric ( şi 
distorsionantă în acelaşi timp !), dispariţia unor repere 
fundamentale - atrăgând după sine interogaţii 

20 



SORIN CERIN - PARADIGMA ETERNITĂŢII 


copleşitoare şi infinite nelinişti absenţa tot mai 
tulburătoare a unor Adevăruri care să deschidă calea 
spre Mântuire, îndoielile profund demotivante asupra 
Sensului Vieţii, absurd înălţat la rang de raţiune 
existenţială alimentează spaima şi angoasele poetului. 
Versurile sale dezvoltă astfel o veritabilă retorică a 
disperării, în care, aidoma unei insecte halucinate de 
Lumină, autorul lansează întrebări fără răspuns, caută 
confirmări acolo unde acestea au intrat de mult în 
disoluţie, navighează îndurerat dar lucid printre imagini 
şi metafore de elevată şi convingătoare pregnanţă, 
construieşte scenarii apocaliptice despre Viaţă, Iubire şi 
Moarte...” 

Eugen Evu:"... cărţile par a fi obiecte de cult- 
cultură-proprie testamentară ale unui ceremonial, ...al 
neo-cunoaşterii, platonic-socratice sub semnul 
“Guvernământului General al Genezei” bunăoară. Ceea 
ce merită considerat este şi imperativul transparent al 
autorului de a comunica în limba natală, românească. 
Singurătatea atribuită Sacrului este totuşi a fiinţei 
umane în ipostaza ei reductivă, a condiţiei 
umane.... Cum Vinea scria, poetul vede idei ale sale, 
sau oglindire în ‘odaia cu oglinzi’ a bibliotecii 
universale. Un destin desigur personal, in mare parte 
asumat, nota bene.în volumul Politice, la extrema lui 
H.R. Patapievici poetul este bine-ştiutor al problemei 
eliadeşti, al “căderii umanului în zoon politikon”. . .între 
raţionalism şi iraţionalism, Sorin Cerin navighează pe 
Oceanul Interconnection." 

CUPRINS 


1. Ploi de Furtuni Sentimentale 

2. Către un Ţel 

3. Pe zebra Binelui si Răului 

9 

4. Moarte de Beţie 

5. Bat străzile 

6. De Crucea căruia 

7. La nunta întrupării cu Ţărana 

8. Pare dezinteresat 

9. Cerul Rezistentei 

9 

10. Nisipul pustiu al Clepsidrei 

11. Născută cu dedicaţie 

12. Icoanele Torturii Făcătoare de Minuni 

13. Izvorâtă din genele Apei Vieţii 

14. Cu tolba goală 

15. Care să fi fost Sensul? 

16. Este unul singur 

17. Libertate si Fericire 

9 

18. Ca să devenim Umbra 

19. Timp anchilozat 

20. Legităţile care se perindă 

21. Hazard controlat 

22. A toate Trecător 

23. Oase 

24. închizătoare si deschizătoare 

^ ’ 

25. Aerul unor înălţimi 

26. Clopotele unui Parastas al Fericirii 

27. încercând să străbatem 

28. Ca Nimănui Altcuiva 

29. Sângele care ne- a zămislit 

30. Mai departe la porţile Morţii 

31. Citadină 

32. Sângele Liberului Arbitru 

33. Cu toate nebuniile Iluziilor sale 

34. Afiş 

35. Nivelele astrale ale Universurilor 
Paralele 

36. La Naşterea Absurdului 

37. Neant şi Angoasă 

38. Străinul Subconştientului Vieţii şi 
Morţii 

39. Dar si Morţii 

» 9 

40. Prin ascunzişurile Cromozomilor 

9 

41. Fără cască de protecţie 

42. Ordonanţă de Urgenţă 

43. Abajurul Veiozei 

44. Inchiziţia Cunoaşterii 

9 9 

45. Spaţiu Locativ 

46. Sursa Naşterii Multiverselor 

9 

47. Paradigma Eternităţii 

48. Ierarhia Criminală a Sistemului 

49. Cimitirul Venelor Pustii 

50. Lichidul Amniotic al Fiinţării 

51. Avatar si Moarte 

9 

52. Democraţia Libertăţii si Fericirii 

9 9 9 

53. La departamentul reclamă şi 
împachetare 

54. Graţia de odinioară 

55. Contrarii si Contradicţii 

9 9 

56. Cât de reale sunt Umbrele 

57. Deşertăciunea Deşertăciunilor 

^ ’ 

58. întrucât Personalizările Persoanei 

59. Atât de Norocoase 

60. Făurind Lumea pe care o trăim zilnic 

61. întregind Visele existenţiale 

62. Cu oiştea prin garduri 

63. La Cetatea Norocului Existenţial 

64. Marea Greşeală Universală 

65. Judecata dreaptă a Crimei 

66. O Lume dezaxată 

67. Pe Veranda Non-Sensului 

68. Substituire 

69. Praf Cosmic al Absurdului Existenţial 

70. Procese Ontologice şi Gnoseologice 

71. Derivaţie Gnoseologică 

72. Dau fără greş 

73. Loţiune dezinfectantă 

74. Vărsatul de Vânt al întâmplărilor 

75. Umbra Existenţială a Lumii 

76. O întrebare delicată 

77. învârteli existenţiale 

1) Ploi de Furtuni Sentimentale 


Părul despletit al Viselor, 

lovit de briza Ţărânii, 

în care ne-am întrupat Orizonturile, 

cade răsfirat în valuri de Priviri, 

peste ţărmurile Cuvântului Primordial, 

care înoată prin Sângele care fierbe, 

în Amintirile, 

cu aripi încleştate-n căderea, 

Ploilor de Furtuni Sentimentale, 
peste faţa ridată a unui Timp, 
înecat într-o Lacrimă îngheţată, 
dintr-o Eternitate de chihlimbar, 
ce uitase de-atât de demult, 
de Paşii pe care i-am presărat, 
printre petalele Fericirilor, 
încât a început să le numere una câte una, 
să vadă care dintre ele iese victorioasă, 
şi ultima a fost, 

Uitarea. 

2) Către un Ţel 


Ne-am spălat Naşterile, 
cu Sângele întrebărilor lăcuite, 
pe Parchetul Aspiraţiilor, 
în oglinda căruia, 

ne priveam Realitatea augmentală a Zâmbetelor, 
ce înfloresc acum, 
în lemnul ros şi putred al Paşilor, 
pe care i-am călcat în picioare, 
fugind de ei, 
către un Ţel, 

care locuia intr-o frunză ruginită, 
ce nu a mai prins, 

Primăvara Ochilor de Fântâni, 
din care să ne bem Apa Vieţii, 
până în adâncurile Paharului Destinului, 
pe care să-l spargem la tălpile Morţii, 
ca ofrandă, 
adusă, 

Iubirii, 

care cu siguranţă, 

îşi va tăia venele în cioburile lui, 

sinucigându-se. 

3) Pe zebra Binelui şi Răului 


Zori de întuneric, 
erup din Vulcanii Dorinţelor, 
ce-au renunţat la Existenţă, 
aruncându-se în săgeţile otrăvite ale Cuvintelor, 
care nu le-au înţeles fierbinţeala existenţială, 
a Patimilor care-i ningea de fiecare dată când, 
Soarele-şi începea refrenul Zilei, 
spălându-şi Gândurile, 
cu câte o cafea amară de Dimineaţă, 
pentru a fi cât mai lustruite pe faţa Destinului, 
care priveşte prin lentilele lor, 
trecerea Timpului, 
pe zebra Binelui şi Răului, 
a Iluziilor Vieţii, 
care lucrează de zor, 
pentru Moarte. 


27 



SORIN CERIN - PARADIGMA ETERNITĂŢII 


4) Moarte de Beţie 


Orizontul Patimilor, 

sătul de Cerul plin de gradele Stelelor alcoolice, 

de pe epoleţii Deşertăciunilor avansate în grad, 

a decis să se ascundă-n Noaptea Conştiinţei, 

unde mai bâjbâie şi azi, 

printre ruinele Promisiunilor, 

ajunse Madame de fete, 

care n-au fost niciodată îndeajuns de mari, 

pentru a Conştientiza Existenţa, 

la Bordelul Aşteptărilor, 

unde Iluziile Vieţii, 

livrează cât mai multă Moarte, 

de Beţie, 

ameţind Lumea intr-atât, 

încât şi aceasta a căzut, 

prin şanţurile igrasioase ale Nimicniciei, 

de a mai da Naştere vreodată, 

unui Adevăr Absolut. 

5) Bat străzile 


Adrese stricate, 

bat străzile fără nici o destinaţie, 
aşteptând să le cadă în sânii secaţi, 
de Fântâni răzvrătite, 
câte o Stea, 

de pe bolta unei Zodii a Fericirii, 
care să le sugă, 

Laptele Primordial al Conştientizării Cuvântului, 
ce-a născut Universul, 

Ochilor căzuţi, 
din Cerurile reci şi lacustre, 
stropite de Furtunile Lacrimilor, 
care spală străzile pline de Singurătate, 
a Ridurilor rătăcite pe frunţile Clipelor, 
în care ne pierdem, 

Viaţa, 

la ruleta unui Destin, 
care n-are nici o şansă, 
înaintea, 

Morţii. 

6) De Crucea căruia 


Clapele dezacordate ale Vremurilor, 
stabilesc ora de sosire a trenului Existenţei, 
în gara Naşterilor, 

unde sunt atât de multe Cuvinte afumate, 
de licorile bahice ale Destinelor, 
încât abia se mai pot ţine pe picioare, 
pentru a înjgheba un Nume, 
pe care să-l purtăm, 
în spinarea propriilor Iluzii ale Vieţii, 
dintr-un Cimitir înecat în Sângele Destinului, 
de Crucea căruia, 
să ne atârnăm întreaga Viaţă, 

Moartea, 

care zace înfometată, 
în noi. 

/V ^ 

7) La nunta întrupării cu Ţărana 


Eram atât de departe, 

de mine însămi, 

încât am simţit, 

că am nevoie de o Moarte, 

ca să pot reveni, 

pe ţărmul, 

unde Libertatea, 

şi-a ars pe rug, 

toate Clipele, 

primite cadou din partea mea, 
la nunta întrupării cu Ţărâna, 
în care-am fost amestecat, 
pentru a deveni, 
aluatul, 

pânii aburinde, 
a unei Zile, 
de Naştere, 
care azi, 

a devenit mocirla unei Amintiri, 
purtată de Trecut, 
la butoniera Deşertăciunilor. 

8) Pare dezinteresat 


Oare de ce Stelele şi-au ales, 
şaua acestei Lumi?, 
pe bolta Ochilor căreia, 
să călărească caii neîmblânziţi, 
ai Destinului, 

ars de Focul Sacru al Suflării, 

unor Potcoave care şi-au uitat Norocul, 

în Cuvântul Primordial al Facerii, 

ce pare dezinteresat, 

de această fărâmă de Respiraţie, 

întrupată în Ţărâna, 

lăsată să poată iubi, 

în voia Sorţii, 

până şi Moartea. 

9) Cerul Rezistenţei 


Tortura, 

este unul dintre cele mai comune feluri de mâncare, 

servite de Lume, 

la cantina săracilor cu duhul, 

care caută soluţia veşnică a Fericirii, 

în fierăria unde se produc lanţurile Destinelor, 

pentru Tălpile, 

prin care ne calcă Cerul Rezistenţei, 
la Existenţa, 
veroasă şi coruptă, 
a Creaţiei, 

gata oricând să explodeze, 
din vulcanul Aspiraţiilor sale, 
prea strâmt ca să mai poată îndura, 
impozitul datorat, 

Morţii. 

10) Nisipul pustiu al Clepsidrei 


Remuşcări muşcate, 
de Vânturile Deşertăciunilor, 
stau la ferestrele închise ale Cuvintelor, 
care şi-au retras Inimile, 
de pe Taraba Promisiunilor, 
unde Existenţa, 
îşi vinde zilnic, 
porţia sa de Moarte. 

Doar felinarele stinse ale Stelelor Căzătoare, 
ne mai amintesc, 
că odată luminau, 

Căile existenţiale ale Conştiinţei, 
pe care mergeau caravanele Destinelor, 
care s-au pierdut pentru totdeauna, 
în nisipul pustiu al unei Clepsidre, 
a cărui scurgere s-a încheiat, 
de mai demult decât toate Vremurile, 
unei Iubiri. 

11) Născută cu dedicaţie 


FântânileApusurilor, 
ne dau Apa binefăcătoare a Sângelui, 
băut de Norii întrebărilor, 
care devin din ce în ce mai ameninţători, 
peste degetele fără verighete, 
însingurate şi pustii, 
ale unor Răspunsuri, 
care nu mai pot număra, 

Eternităţile Clipelor, 
care s-au sinucis, 
în Viaţa unei Iubiri, 
născută cu dedicaţie, 

Morţii. 

12) Icoanele Torturii Făcătoare de Minuni 


Sfinţii Lipitori, 

sug Sângele Conştiinţei, 

lăsând carnea fleaşcă a Viselor, 

să cadă pe osatura unei Zile, 

fără coloană vertebrală, 

care duce în spinarea poleită cu Sarcasm, 

Genunchii fără număr, 

ai închinăciunilor, 

la Icoanele Torturii Făcătoare de Minuni, 
ale unei Existenţe, 

care şi-a recondiţionat Stâlpul Infamiei, 
într-o Biserică a Iubirii, 
datoare cu o Naştere, 

Destinului, 
la care se intră, 

doar dacă plăteşti preţul piperat, 
al Morţii. 

13) Izvorâtă din genele Apei Vieţii 


Ningea cu Promisiuni, 
peste zăpada murdară a Iubirii, 
care pendula, 

între Adevărul Absolut al Privirii, 
şi Minciuna, 

izvorâtă din genele Apei Vieţii, 
pe care o conştientizam, 
ca fiind începutul şi Sfârşitul, 

Universului, 

care ne spăla drumul solitar al Gândurilor, 
pe care le-am transformat, 
în cârpe de şters praful stelar, 
din Cuvântul al cărui Destin, 
ne-a întâlnit, 

pe strada umedă şi plină de igrazie, 
a Morţii, 
de noi înşine. 

14) Cu tolba goală 


Stelele Lumii, 
şi-au pierdut verighetele, 

Fiinţării şi Devenirii, 

în oceanul rămas vacant, 

al unei Lacrimi, 

care ne-a devenit Apa Vieţii, 

pe care să o bem până la saturaţie, 

atunci când ne vom îneca, 

cu Moartea. 


Florile ofilite ale Zâmbetelor, 
mai stau şi azi, 
în glastra unor Speranţe, 
pe care ni le-a vândut Deşertăciunea, 
atunci când a venit, 
de la vânătoare de Timp, 
cu tolba goală, 
a Adevărului Absolut. 

15) Care să fi fost Sensul? 


Cât început, 

de Lacrimă a Apei Vieţii, 
să fi avut Universul în el, 
încât să-i măsoare Nesfârşirea, 
unui Sfârşit, 
încolţit în genele, 
propriei Conştientizări? 


Care să fi fost Sensul, 
Sfinţeniei şi Divinităţii, 
în Lumea Adevărului Absolut, 
neoglindit, 

în Cunoaşterea noastră, 
a Binelui şi Răului? 

16) Este unul singur 


într-o Lume a Reperelor, 

unicul Adevăr, 

este Debusolarea, 

limbilor de ceasornic, 

care se încâlcesc la fiecare bătaie de Inimă, 

a unei Clipe alcoolice, 

pe care a pierdut-o Timpul, 

din buzunarul propriei sale Deşertăciuni, 

singura care a înţeles, 

că Sensul Existenţei, 

este unul singur, 

Moartea. 

17) Libertate şi Fericire 


După Moarte, 

Libertatea, 

este cel mai greu lanţ, 
legat de gâtul Existenţei. 


Fericirea, 

a dobândit mai multe Lacrimi şi Sudoare, 
decât toate Coşmarurile Nopţilor, 
din Inimile stoarse ale împlinirii, 
la un loc. 

18) Ca să devenim Umbra 


Adevărul Absolut, 
este o constantă a Morţii, 
pe care nu-1 vom putea conştientiza, 
mai mult, 

decât o cunoaştem pe ea. 

Realitatea, 

Fiinţării şi Devenirii, 
îmbracă veşmântul unui Sumar, 
al Torturii, 
de a reclădi, 

ruinele lăsate de adevărata Existenţă, 
care s-a oglindit în Cuvântul primordial, 
ca să devenim Umbra, 
a ceea ce numim 
Esenţă, 

Structură, 
şi Sistem. 

19) Timp anchilozat 


Vremea Vremurilor, 

a venit peste Eternitatea Clipei, 

care şi-a spart Clepsidra, 

ce cântărea întregul plumb topit, 

al Fiinţărilor, 

care s-a scurs, 

prin venele pline de artrită existenţială, 
ale Timpului anchilozat de atâtea Iluzii, 
ce-abia mai poate merge, 
în cârjele căruia, 
şi-a făcut spaţiu vital, 

Conştientizarea, 

Vieţii şi a Morţii. 

20) Legităţile care se perindă 


Cuvântul Primordial, 

s-a întrupat în Energia Existenţei, 

pentru a da Sens, 

Universului, 

lovit în creştetul stelar, 

de Legităţile care se perindă, 

pe la masa adâncă a Tăcerii, 

Jocurilor de Noroc, 

ce-aşteaptă, 

să fie mântuite, 

de Moartea izbăvitoare, 

a Patimilor, 

Dorinţelor şi Speranţelor, 
care nu se pot îneca, 
în apele tulburi ale Vieţii, 
oricâte praguri ar trece, 

Cascadele existenţiale, 
din sufletul apăsat, 
al Zilei. 

21) Hazard controlat 


Democraţia, 

este un hazard controlat, 
al Sfinţeniei, 
care se pretinde Morala, 
ce a tăiat buricul Lumii, 
la botezul acesteia, 
cu Suferinţa goanei după Fericire, 
care nu s-a mai terminat niciodată, 
fiind un Sens existenţial, 
al Vieţii, 

care oricât ar alerga de tare, 
fugind de Cimitirele din propriul Sânge, 
tot în braţele salvatoare ale Morţii, 
îşi va desăvârşi Existenţa. 

22) A toate Trecător 


Adevărul Absolut, 

a creat cel mai important joc al Existenţei, 
dându-i acesteia, 

Conştiinţa care-i Conştientizează, 
propria sa Persoană, 

Personalizată, 
în Cunoaşterea, 
de Sine, 

care a născut Universul, 
cu toate nivelele sale astrale, 
din care ne-am întrupat simţirea, 
purtată pe aripile Destinului, 
atât de dator Morţii, 
încât, 

până şi ciobul Oglinzii, 
în care s-a reflectat, 
adevărata Lume, 
de dinaintea noastră, 
a cărei Umbră suntem, 
noi cei de azi, 
a tăiat venele, 

Orizontului de necuprins al Veşniciei, 
încă de la începuturile Vremurilor, 
născând Timpul, 
a toate, 

Trecător. 

23) Oase 


Cât de liberi se nasc Zorii, 

până când Orizontul le pune zgardă Depărtărilor, 

odată ce se luminează, 

peste Prezentul, 

Societăţii de Consum, 
a Oaselor albite, 
de Zilele care sfâşie, 
carnea Vremurilor, 

ce au rămas dezgolite de orice conţinut, 

numai bune de confecţionat însemne funerare, 

la mormintele Istoriilor, 

din Cimitirul genetic al Sângelui, 

plin de cruci de oase, 

stâlpi de oase, 

grămezi de oase, 

Cuvinte de oase, 
din care a rămas, 

Deşertăciunea. 

24) închizătoare şi deschizătoare 


Ne-am născut, 
ca să ne îmbrăcăm, 

Cuvintele goale de Conţinut, 
care lâncezesc zgribulite, 
de frigul lipsei de Conştiinţă, 
pe veranda Ochilor, 
ce le închid adeseori Speranţele, 
cu Pleoapele grele de plumb, 
căzute din Cerul genetic al Neşansei, 
Iluziilor Vieţii, 

închizătoare şi deschizătoare, 
de acelaşi Drumuri, 
ale Absurdului, 

care duc mai repede sau mai târziu, 
spre Moarte. 

25) Aerul unor înălţimi 


De ce Stelele Căzătoare n-au nevoie, 
de aripile Nemărginirii, 
ca să zboare, 

iar îngerii căzuţi din Cerurile Iubirii au, 

chiar dacă Totul, 

se supune unui Destin al Morţii? 

Poate din cauza aerului unor înălţimi, 
ale căror Ierarhii, 
nu există pentru Universul, 
ce pare a nu avea, 
atât de mult uman în el, 
faţă de Dumnezeul creat, 
după chipul şi asemănarea Omului? 

26) Clopotele unui Parastas al Fericirii 


Borurile largi ale Deşertului, 
din Pălăria roasă a Anilor, 
acoperă, 

Florile Zâmbetelor, 
de pe faţa ridată a Sufletului, 
unui Timp, 

obosit de-atât de multă Sfinţenie, 

a Religiilor Desfrâului, 

din jobenul de magician al Absurdului, 

care-i încătuşează Veşnicia, 

transformându-1, 

în Clopotele unui Parastas al Fericirii, 
pierdută în Lacrima, 
unei Morţi, 
neanunţate, 

de nici o Primărie a Vremurilor, 

unde se dau legităţi Conştiinţelor, 

vreodată, 

undeva-cândva, 

într-o Lume, 

a Nimănui. 


50 



SORIN CERIN - PARADIGMA ETERNITĂŢII 


27) încercând să străbatem 


Măsurăm distanţele în Ani Lumină, 
iar Suferinţa şi Fericirea, 
în Sfinţenie, 

fără să putem aprecia vreodată, 
câtă Lumină Divină am irosit, 
încercând să străbatem, 
drumurile, 

Perfecţiunii, 

care ne-au albit oasele Clipelor, 
în lupta continuă dintre, 

Viitorul incert, 

şi Trecutul pe care am dori să-l schimbăm, 
de hainele soioase, 

folosite la muncile grele ale destinului, 
care l-a pus să facă şi să desfacă, 
cele mai murdare, 
întâmplări. 

28) Ca Nimănui Altcuiva 


Oare de ce Zilele s-au născut, 
într-o Lume deocheată, 
care trage într-una cu ochiul, 
Vorbelor Goale, 

vânate de Vântul existenţial al Iubirii, 
spre a fi puse la uscat de Lacrimi, 
pe gardurile putrezite, 
ale Anilor dărăpănaţi, 
ce abundă în desfrâu şi delăsare, 
crezându-se nemuritori, 
în faţa unei amărâte de Vieţi, 
care ne-a vândut mereu, 
pe Taraba Destinului, 
numai pontul cel mare, 
al Morţii, 

pentru care trebuie să-i mulţumim, 
ca Nimănui Altcuiva. 

29) Sângele care ne-a zămislit 


Destinul rupe Apa Vieţii, 
încă de la Naşterea zămislită Morţii, 
când primul strigăt, 
îşi ceartă Eternitatea Clipei, 
care l-a părăsit, 
lăsându-1 să înoate pe uscat, 
întreaga lui Viaţă, 
ce o are de cărat, 
pe spinarea încovoiată a Anilor, 
care şi-au tocit copitele Speranţelor, 
de-atât de multe drumuri, 
tăiate în stânca dură, 
a Suferinţelor şi Fericirilor, 
care duc fără nici o ezitare, 
la Cimitirul Genetic, 
al Sângelui, 
care ne-a zămislit. 

30) Mai departe la porţile Morţii 


Iarba tăiată a Viselor, 

din nopţile singurătăţii, 

îngraşă carnea Clipelor pierdute, 

prin Labirinturile Uitării, 

care ne-au făurit, 

puterea de a merge mai departe, 

prin praful stelar al Deşertăciunii, 

care ne-a donat o grămadă de Zodii, 

ale căror numere nu ni se potrivesc, 

Menirilor, 

pe care le dorim a fi, 

Făcătoare de Minuni, 
la porţile, 

Morţii, 

unde batem cu toţii, 
într-o Zi, 

când se împlineşte îndeajuns, 
Destinul, 

încât să nu mai dorească, 
nimic din Sângele compromis, 
al Stelelor, 
care ne-au găzduit, 

Veşnicia, 
din Inima Iubirii. 

31) Citadină 


Resturi de Simţiri, 
aruncate de bogăţia citadină, 
unor Sentimente, 
la Risipa existenţială, 
a unor Fericiri, 

care sunt smulse din rădăcinile propriului Timp, 
pentru a fi recondiţionate, 
în fabricile Facerilor de Sentimente, 
spre a fi vândute, 

în Vitrinele Bordelurilor Gândirii, 
unde fiecare Conştiinţă, 
are un număr codificat al Destinului, 
obligat să plătească taxe Iluziilor Vieţii, 
până când Furtunile Adevărului, 
vor sparge toate Ferestrele Zilelor, 
acoperite cu draperii groase de Obrăznicie, 
ale Societăţilor de Consum, 

Absurd. 

32) Sângele Liberului Arbitru 


Roiuri de Virgule, 
ce nu au nimic de spus Existenţei, 
se năpustesc asupra unui Cuvânt, 
care n-a înţeles îndeajuns Sensul, 

Iluziilor Vieţii, 
dezlănţuite, 
asupra Conştiinţei, 
care nu le-a Conştientizat, 

Clipelor, 

îndeajuns de meticulos, 

Paşii tulburi ai Destinelor, 
atunci când sunt cedate, 

Străinului Subconştient, 
ce vrea să stingă, 

Genele incendiate de Adevărurile Relative, 
înecate-n Sângele, 

Liberului Arbitru, 
care ne lasă să facem orice altceva, 
în afară de Moartea, 
pe care în loc să o percepem, 
ca Absolutul Eliberării de Sine, 
devine, 

Opusul Totului. 

33) Cu toate nebuniile Iluziilor sale 


Zile descătuşate de Inimi, 

se îndreaptă spre drumul fără de întoarcere, 

al Apusurilor mânjite cu Sângele scurs, 

din Patimile unor Iubiri, 

pe care nici Indiferenţa, 

atât de loială oricăror Compromisuri, 

nu a reuşit să le înţeleagă Sensul, 

pentru care, 

Toate câte sunt create în Univers, 
au fost menite să dezlege, 
unul din Nodurile Gordiene, 
legate de Creaţie, 

în gâtul înecat al Cuvântului Primordial, 
ce undeva-cândva, 
nu reuşea să spună nimic altceva, 
în afară de Moarte, 
ca pe unnă să realizeze, 
că pentru a primi încuvinţarea ei, 

de a-i deveni mireasă a Marii Contemplări Universale, 
din Inima sa, 
avea nevoie iminentă, 
de Viaţă, 

cu toate nebuniile Iluziilor sale. 

34) Afiş 


Smârcurile Conştientizărilor, 
duse de Vânturile Pustiului, 
din realitatea augmentală, 
a Viitorului, 

usucă Conştiinţele Adevărurilor, 
într-atât de mult, 
încât carnea Esenţei lor, 
va rămâne îmbălsămată, 
pentru deliciile Deşertăciunii, 
atât timp cât va ţine afişul, 
Vremea nebună şi destrăbălată, 
a Vremurilor, 

care va înota prin Urmele tulburi, 
ale Coşmarurilor, 
din Cimitirele genetice, 
ale Fericirilor, 

care au devenit casa de piatră, 
care nu se va sfărâma niciodată, 
a Morţii. 

35) Nivelele astrale ale Universurilor Paralele 


Niciodată n-au fost, 
mugurii Primăverii, 
din Conştiinţa Morţii, 
mai convingători, 
decât atunci când au dat jos, 
ochelarii de cal ai Vieţii, 

spre a-i arăta feţele desfigurate de ură a Iluziilor, 
pe care Existenţa le-a sorocit, 
să ne fie îndrumător, 
pe drumul datoriei noastre, 
de a lupta pentru Fericire, 
cu orice mijloace avem la îndemână, 
în afară de Adevărul Absolut, 
responsabil pentru Conştientizarea, 
tuturor nivelelor astrale, 
ale Universurilor Paralele, 
care ne făuresc direct sau indirect, 

Destinul. 

36) La Naşterea Absurdului 


Visul Nemărginirii, 
şi-a încruntat, 

sprâncenele munţilor de ziduri, 
ale Cuvintelor, 

decăzute din drepturile părinteşti ale Lumii, 
fugită de la casa Timpului, 
pentru Spaţiul, 

care i-a promis câţiva Ani Lumină în plus, 
la leafa Deşertăciunilor, 
care a rămas neplătită, 
de dinainte ca Vremea Vremurilor, 
să fie fată mare, 

în Bordelul nesăbuinţei unui Destin, 

care i-a venit de hac, 

siluind-o, 

să nască Moartea, 

a cărei Existenţă 

striga după Viaţă, 

la Naşterea Absurdului. 

37) Neant şi Angoasă 


La Târgul Vieţilor, 

Existenţele îşi vând pe nimic Timpul, 

care le-a clădit imperiul financiar al Iluziilor, 

ale căror bănci de date, 

ştiu mai bine ca oricine, 

câtă Moarte mai are de datorat, 

Fiinţa, 

care şi-a aruncat propria Fiinţare şi Devenire, 
la coşul de gunoi, 

al Coşmarurilor Societăţii de Consum, 
care produce Neant şi Angoasă, 
la norma, 

stabilită de comun acord, 

cu cerinţele Paradisului, 

ale cărui Infern, 

au devenit literă de lege, 

în măruntaiele ascunse ale Creaţiei. 

38) Străinul Subconştientului Vieţii şi Morţii 


Orizontul Existenţei, 

pare a fi rămas pustiu de Timpul, 

care-i taie Trecerea sângerândă, 

peste Apusul unor Sentimente contradictorii, 

ce spirjină Cerul Speranţelor, 

cu Paşii lor apăsaţi, 

ce lasă urme adânci, 

în ţărâna întrupării unei Clipe, 

în care nimeni n-ar fi crezut, 

că este începutul şi Sfârşitul Veşniciei, 

din Lacrima în care şi-a ascuns Fericirea, 

Norocul, 

înotând spre Desăvârşirea Adevărului Absolut, 
alături de Străinul Subconştientului, 

Vieţii şi Morţii. 

39) Dar şi Morţii 


Greu şi surd, 

cad stropii de plumb topit, 
peste Sângele, 
prădat de propriul Suflet, 
devenit peste Noaptea, 
unor Priviri reci şi insalubre, 
tâlhar la drumul mare, 
ce cotrobăie, 

prin cotloanele ferecate ale Inimii, 
încercând să-i fure, 
virginitatea Conştiinţei, 
pe străzile pline de Adevăruri, 
care trebuie învăţate să nu mai doară, 
atunci când sunt destăinuite, 

Fericirii, 
dar şi Morţii, 

care i se prelinge prin vene, 

Timpului neiertător. 

40) Prin ascunzişurile Cromozomilor 


E atâta fierbinţeală pe frunţile Iubirilor, 
încât au început să curgă, 

Păcatele Originare Obligatorii, 
ce-au fost îngheţate, 
prin ascunzişurile Cromozomilor, 
în şiroaie de Lacrimi existenţiale, 
pe obrazul unui Timp inert şi insensibil, 
conştient, 

că nu-şi mai poate trece Genele, 
pe podul dintre Fiinţa şi Nefiinţa, 
unei Lumi, 

din Inima unui Cuvânt, 

ce nu a crezut niciodată, 

în Biserica Destinului, 

care se prăbuşeşte în mocirla, 

unui Trecut, 

pe care nici Viitorul, 

nu-1 mai primeşte în casa sa de oaspeţi, 

zugrăvită de Iluziile Vieţii, 

spre a-i fi cât mai primitoare, 

Morţii. 

41) Fără cască de protecţie 


Lasă-mi Doamne, 

moartea în pace, 

fiindcă vreau ca toate Clipele, 

să înţeleagă cât de importante sunt, 

Săbiile Cunoaşterii, 

în carnea vie a Fericirii, 

vândută la kilogram, 

Umanităţii, 

care n-are voie să o mănânce, 
fiind bolnavă de grăsimi, 
în Sângele omniprezent, 
al unor Gene, 
decapitate, 

care ne-a făcut cadou Absurdul, 

unei Morţi, 

care ne-au îngheţat, 

Privirile, 
neanunţate, 
că vor muri, 

ale Cuvântului Primordial, 
care şi azi patinează, 
pe Sufletul Lumii, 
fără cască de protecţie. 

42) Ordonanţă de Urgenţă 


Pălmi fermecate, 

trase peste obrajii îmbujoraţi ai Creaţiei, 
de atât de multe Felicitări, 
datorate Morţii, 

plictisite de Zâmbetele Florilor, 
care ne-au regăsit, 
petală cu petală, 

Moartea, 

din colţul sărat cu invective, 
al Iluziilor, 
ce n-au altă şansă, 
decât să-i scrie Cerului, 
că sunt de acord cu Destinul, 
venit ca Ordonanţă de Urgenţă, 
de la Creatorul pustiit, 
de Legităţile, 

înecate-n braţele unei Vieţi, 
a Nimănui, 

pe care nu vrea Nimeni, 
să o mai îngroape, 
în Pustiurile, 

Neşansei, 

din Sângele Genelor, 
pierdute-n Amintirile unui Trecut, 
spălat mai demult decât Vremea, 
pe Tălpile căzute în Mocirla, 

Inocenţei şi Virginităţii. 

43) Abajurul Veiozei 


Creatorul ne-a furat Virginitatea Clipelor, 
la masa Tăcerii Cuvintelor, 
unde trebuia să pierdem, 

Abajurul Veiozei, 

Liberului Arbitru, 
topită după Existenţă, 
pentru a rămâne cu ochii ştirbiţi, 
de Lumina dură a Deznădejdii, 
reciclată pe fruntea căzută în dizgraţie, 
a Timpului, 
condamnat, 

să-şi numere fiecare Moment, 
până când Moartea, 
îl va despărţi, 
de el însuşi. 

44) Inchiziţia Cunoaşterii 


Gratii de Soare topit, 
luminează încăperile Sufletului, 
din Inchiziţia Cunoaşterii, 
care ne-a dat Lumina Divină, 
a Morţii. 

Lacăte grele de Conştiinţă, 
stau ruginite, 

de dinainte de a fi Existenţa, 
aşteptând să fie sparte, 
de către Destinul tâlhar, 
al Creaţiei Crimei Organizate, 
a Societăţii de Consum, 
care ne-a născut, 
fără drept de apel, 

Morala. 

45) Spaţiu Locativ 


Câtă Libertate, 

să fi avut Existenţa, 

când a fost de acord să moară, 

pentru a naşte Viaţa? 


Care Destin, 

ar fi reuşit să-şi scrie Cartea Victoriei, 

dacă Veşnicia, 

l-ar fi primit, 

în Spaţiul ei Locativ, 

al Cimitirelor, 

din Genele Sângelui, 

Naşterii, 

care ne-a vândut Morţii? 

46) Sursa Naşterii Multiverselor 


Pietre de moară a Trecerii Temporare, 
atârnate, 

de giulgiul însângerat, 
al Norilor, 

din Cuvintele torturate şi stigmatizate, 
de Existenţa, 
al cărei Scop, 

este Determinarea Fiinţării, 
ca şi Cauză, 

a Conştientizării de Sine, 
adevărata sursă a Naşterii Multiverselor, 
cu toate nivelele lor astrale, 
răsfirate printre degetele, 
Personalizărilor Persoanei, 
a cărei Mare Contemplare, 
defineşte, 
noi Lumi, 
stigmatizate, 

de Energia Spirituală a Cunoaşterii. 

47) Paradigma Eternităţii 


Ironia Facerii Lumilor, 
constă în derapajele necesare, 
instituirii Morţii, 
ca şi Paradigmă a Existenţei. 


Liberalizarea cursului de schimb, 
al Eternităţii Clipei, 
a dus la prăbuşirea Timpului, 
fiindcă oricine îşi putea permite Veşnicia, 
fără să asude îndeajuns de mult, 
încât propria sa Existenţă, 
să se înece, 
în Apa Vieţii de Apoi, 
unde Paradigma Eternităţii, 
şi-a dat seama că nu se poate împărţi, 
în fragmentele ciobite de vreun Destin, 
fiindcă altfel ar deveni, 

Trecătoare, 

murind. 

48) Ierarhia Criminală a Sistemului 

Conştiinţele, 

s-au năruit pe Turlele de Biserici, 

ale Gândurilor, 

orbite de Credinţa, 

în Viaţa Sângelui de Apoi, 

ale cărui Gene ar friza Veşnicia, 

unei temporalităţi mesianice şi afrodisiace, 

într-un Paradis infracţional, 

al Sexului şi îmbelşugării, 

donate sub fonnă de stipendii, 

pentru Votul plin de promiscuitate, 

în favoarea Sfinţeniei instituţionalizate, 

în mărirea şi decăderea Banului, 

donat Cultelor Absurdului, 

din Societatea de Consumat Foamete, 

de întâietate, 

în Ierarhia Criminală a Sistemului. 

49) Cimitirul Venelor Pustii 


Rădăcinile Conştientizării existenţiale, 
a Facerii, 

străpung veşmintele Morţii, 

pentru a-i extrage seva, 

care dă Viaţă, 

unei Lumi infatuate, 

şi pline de sarcasm mesianic, 

scufundat în râul unei Existenţe, 

care nu mai spală demult, 

picioarele fără Paşi concreţi ai Timpului, 

lăsându-1 să lâncezească, 

în propriul Sânge, 

prin care curge, 

Cimitirul Venelor Pustii, 
de Iubire. 

50) Lichidul Amniotic al Fiinţării 


Râsete sinistre, 

de Zile încarcerate în propriul Sine, 
sparg ecourile obosite şi contrafăcute, 
ale Cunoaşterii, 
care se vrea Adevăr Absolut, 
în Visul Existenţei, 
pripăşit pe fereastra întredeschisă, 
a Ochilor de Cer, 
care ne privesc delăsători, 
din amvonul Străinului Subconştient, 
a cărui Respiraţie existenţială, 
am devenit, 

încă de când am înotat pentru prima dată, 
în Lichidul Amniotic, 
al Fiinţării. 

51) Avatar şi Moarte 


Zestrea nescrisă a Existenţei, 

constă în Avatarul acesteia, 

care este Moartea, 

o altă încarnare a Fiinţării, 

de dinainte de a fi Timpul disoluţiei, 

Fecundităţii Existenţiale, 

cel mai abil ucigaş, 

al Genelor care se luptă, 

cu fiecare Zi a Măcelului, 

dintre Răsărit şi Apus, 

ca să rămână cu Speranţa, 

că undeva-cândva, 

vor găsi un Sânge îndeajuns de limpede, 
pentru a întemeia o casă, 
a unui Viitor, 
neosândit, 

propriului său trecut, 
care-1 trage în adâncurile, 

Morţii de Sine. 

52) Democraţia Libertăţii şi Fericirii 


Gratii de Existenţă, 
stau chircite, 
pe genunchii umili, 
ai Păcatelor Originare, 
care ne-au spurcat Sângele Clipelor Eterne, 
transformându-1 în Juguri existenţiale, 
la care să ne înhămăm Destinele, 
pricopsite cu onoarea de a fi Vite de Povară, 
care să ducă greutatea Fusului Lumii, 
până în vârful muntelui Fărădelegilor, 
unde să toarcă, 
fără încetare, 
cămăşi de forţă şi cătuşe, 
pentru Democraţia, 

Libertăţii şi Fericirii. 

53) La departamentul reclamă şi împachetare 


Oare câte Suflete, 
s-au întrupat în Bulgării de lut, 
ale celor şapte minuni ale Lumii?, 
căzând de pe schelele Paradisului, 
direct, 

la departamentul reclamă şi împachetare, 
din Infernul Facerii şi Desfacerii, 
de Conştiinţe diabolice, 
care au clădit Ierarhia, 

Societăţii de Consum, 
a Fericirii Banului? 


77 



SORIN CERIN - PARADIGMA ETERNITĂŢII 


54) Graţia de odinioară 


Frânturi de Ani Lumină, 

stau ascunşi prin întunericul unor Conştiinţe, 

a Societăţii de Consum, 

ce încă mai încearcă, 

să iasă la limanul, 

Marii Contemplări Universale, 

care le-a născut, 

graţia de odinioară, 

când alergau prin Nesfârşire, 

făurind Timpul, 

care le-a prins în mrejele sale, 

detenninând fără voia lui, 

Cunoaşterea şi Creaţia, 

Lumii. 

55) Contrarii şi Contradicţii 


Fumurile fabricilor de Paşi existenţiali, 
ale Cuvintelor putred de bogate, 
au lăsat Urme adânci, 
în plămânii Conştiinţei unei Eternităţi, 
care nu-şi mai poate respira Existenţa, 
printre Coşurile otrăvite ale Abundenţei, 
tot mai întunecate, 

care se pierd în ceaţa amară şi sadică, 

a Contrariilor şi Contradicţiilor, 

materiale şi sociale, 

care se hrănesc unele cu altele, 

până când nu vor mai rămâne, 

nici oasele albite ale Amintirii, 

răsfirate prin ţărâna, 

în care undeva - cândva, 

se întrupau Adevărurile Relative ale Iluziilor. 

56) Cât de reale sunt Umbrele 


Capcanele de prins Gene, 
au fost puse prin toate cotloanele existenţiale, 
ale Sângelui obsedat, 
de boala Perfecţiunii Evoluţioniste, 
a Păcatului Originar Obligatoriu, 
care se răsfiră asupra Conştiinţei, 
asemeni unui Cancer al Marii Contemplări Universale, 
căreia i s-a furat Adevărul Absolut, 
trimis în Lume, 
ca să ne arate, 
cât de reale sunt Umbrele, 
în care ne-am întrupat, 

Visele Existenţei. 

57) Deşertăciunea Deşertăciunilor 


Urechile Universului şi-au pierdut auzul, 
când a fost vorba, 
ca Existenţa, 

să primească o mână de ajutor, 
de la Adevărul Absolut, 
singurul care i-ar fi putut spune, 
ce anume Contemplă, 
privitor la Visul ei, 
de a Crea, 

Conştiinţa, 

Cunoaşterilor, 

care sunt cel mai adesea, 

Zidurile grele dăltuite în roca dură, 
a Deşertăciunii Deşertăciunilor, 
în ţărâna cărora, 

am fost predestinaţi să ne întrupăm, 
sudoarea Zilelor orfane, 
de propriul Soare al Fericirii. 

58) întrucât Personalizările Persoanei 


Coşmaruri existenţiale, 
peste care se lasă apusul Eternităţii, 
întrucât Personalizările Persoanei, 
nu au fost îndeajuns de justiţiabile, 
când au făurit, 

Societatea de Consumat Speranţe, 

abătute şi reci, 

căzute la Tălpile Morţii, 

căreia îi închinăm şi datorăm, 

înteaga Goliciune a Cuvântului Primordial, 

în care ne trăim, 

Iluzia Vieţii. 

59) Atât de Norocoase 


Determinarea a devenit soclul Fiinţării, 

când potcoavele Existenţei, 

au fost atât de Norocoase, 

încât să poată Conştientiza, 

poteca Cuvântului Primordial, 

pe care au călcat copitele cailor liberi, 

ai Visului Primordial, 

din care a răsărit Floarea primului Zâmbet, 

culeasă de Timpul obedient şi săritor, 

în a duce tava Creaţiei, 

la masa existenţială a Prafului Stelar, 

de unde se serveşte Creatorul, 

cu noi şi noi, 

Felii de Lumi Astrale, 
din carnea, 

Marii Contemplări Universale. 

60) Făurind Lumea pe care o trăim zilnic 


Geneza Creaţiei, 
este o devenire a Fiinţării, 
unde Evenimentul Primordial, 
a devenit Conştient că există, 
sub Cerul înstelat al unui Vis, 
care ar fi trecut neobservat, 
odată cu întunericul Neantului, 
dacă nu i-ar fi fost într-atât de rece, 
Marelui Creator şi Unic întâmplător, 
încât să-şi dorească, 
întruparea Visului, 
în Realitatea Augmentală, 
a Iluziilor Vieţii, 
făurind Lumea, 
pe care o trăim zilnic, 
dedicată în întregime, 

Morţii, 

pentru care am fost născuţi. 

61) întregind Visele existenţiale 


Determinismul, 

este surogatul prin care Existenţa, 
se poate răsti la Timpul neiertător, 
cu propriul Sine, 
dar şi cu Lumile, 

Cuvintelor Primordiale sau nu, 
pe care le guvernează, 
întregind Visele existenţiale, 
ale Adevărurilor Relative, 
pe care Minciunile Absolute, 
le mai ucid uneori, 
cu negările propriilor negaţii, 
ale Conştiinţelor, 
transpuse, 

în Realităţi Augmentale, 
numai bune de a fi prinse, 
de câte un Coşmar năvalnic, 
ce naşte Legităţi sociale, 

printre sufletele desprinse din Copacul Cunoaşterii, 
care se aştern pe aleile Cimitirelor, 
de Sentimente contradictorii, 
ale Morţii. 

62) Cu oiştea prin garduri 


Lumile, 
abia se mai ţin, 

pe osiile ruginite ale Destinelor, 
ameţite, 

de atât de multă învârteală a unor Morale, 

dezinteresate şi dezaxate, 

prin Bisericile Umilinţelor, 

încât nici căruţa retrogradă a Conştiinţei, 

nu mai poate duce Existenţa, 

ca odinioară, 

când era gătită de gală, 

fără să mai dea cu oiştea, 

prin gardurile Cunoaşterii, 

iar Adevărul Absolut, 

îi adora prezenţa, 

la Gala Fericirii, 

unde de fiecare dată, 

negreşit, 

câştiga, 

Moartea. 


86 



SORIN CERIN - PARADIGMA ETERNITĂŢII 


63) La Cetatea Norocului Existenţial 


Zarurile Fiinţării, 

au fost aruncate în creştetul Creaţiei, 
al cărei Destin, 
a început să strige disperat, 
la Cetatea Norocului Existenţial, 
ca să i se deschidă porţile Potcoavelor, 
care şi-au pierdut copitele, 

Devenirii Evoluţioniste, 
în Fântâna Secată a Conştiinţei de Sine, 
care se scurge încet dar sigur, 
pe fruntea Absurdului, 
la picioarele căreia va reîntâlni Neantul, 
A toate Făcătorul şi Desfăcătorul, 
Lumilor. 

64) Marea Greşeală Universală 


Creatorul şi-a pus căştile Conştiinţei, 
pe tâmplele Existenţei, 
ca să nu poată auzi niciodată, 
tânguirile Marii Greşeli Universale, 
a Contemplării, 

care a determinat Evoluţia involutivă, 
a Conştientizării de Sine, 
salvată în ultimul moment, 
de Străinul Subconştient, 
al unui Factor Creator şi Unic întâmplător, 
pe care nu l-am vrut Dumnezeu, 
datorită Iluziilor Vieţii, 
care în schimbul Lui, 

ne-au creat Bisericile înfometate după Mântuitori, 
şi Păcatele Originare, 
ce trebuiesc Mântuite. 


88 



SORIN CERIN - PARADIGMA ETERNITĂŢII 


65) Judecata dreaptă a Crimei 


Unicul Reper, 
al Adevărului Absolut, 
este Moartea, 

care se substituie Existenţei, 
prin judecata Dreaptă a Crimei, 
de a Conştientiza, 

Fericirea, 

ce nu poate avea oprelişti, 
în nici o Cunoaştere, 
a Durerii, 

pe care Sfinţii Părinţi ai Deşertăciunii, 
au licitat-o la cel mai mare preţ, 
al unor Credinţe, 
din Sângele, 

Păcatelor Originare Obligatorii, 
distribuite fără nici o discriminare, 
în ieslea Sufletelor, 
ce nu realizau, 

că suntem animale de povară, 
bune la tras jugul Timpului, 
pe frunţile Inimilor, 
care nu mai băteau împlinirile, 
pentru noi, 

mai demult decât Universul, 
Adevărului Absolut. 

66) O Lume dezaxată 


Marea Contemplare Universală, 
nu a dorit pentru nunta Existenţei, 
un Timp, 

pe măsura Aşteptărilor distruse, 
pe peronul ros de Patimi, 
al Universului, 

Deşertăciunii. 


Şi atunci a ales Moartea, 
care să definească, 
raportul dintre Durere şi Fericire, 
pe aleile Cimitirelor, 
unor Sentimente speriate, 
de Existenţă, 

care au ales să se sinucidă, 

Iubind, 

într-o Lume dezaxată, 
de propriul ei Sine. 

67) Pe Veranda Non-Sensului 


Ontologia plăcerii, 
ne-a donat Moartea de sine, 
a Gnoseologiei Spiritualităţii, 
pe care am încarcerat-o, 
în Biserici cu plată la Cutia Milei, 
străine de Străinul Subconştient Existenţial, 
ce ar fi avut mult mai multe de spus, 
decât întreg Orizontul de Patimi, 
care se ascunde în negurile Nopţii, 
Sufletelor pripăşite, 
pe veranda Non-Sensului Existenţei. 

68) Substituire 


Nu Lumile coaxiale ale nivelelor astrale, 
au născut Coaxialismul, 
ci conexiunile lor, 
care şi-au creat o Osie Unică, 
în postura unei Persoane, 
ale cărei Personalizări, 
învârte întreg angrenajul, 

Devenirii şi Fiinţării, 

stabilind normele evolutive sau involutive, 
ale Existenţei, 

supusă adeseori perversiunilor Iluziei, 
care-i deformează menirea, 
substituind adevăratei Morţi, 

Viaţa, 
şi Vieţii, 

Suferinţa. 

69) Praf Cosmic al Absurdului Existenţial 


Conexiunile Cunoaşterii, 
au interferat cu Ontologicul existenţial, 
prin Devenire şi Fiinţare Gnoseologică, 
determinând, 

Detenninismul întrupării, 
în Materie, 
a Speranţei, 
de a Exista, 

pe un substrat aleatoriu, 

al unor Gene, 

ale căror proprietăţi, 

au devenit un Complex complexat al Lumii, 

care abia îşi târăşte, 

fărâma de Existenţă, 

printr-un Praf Cosmic, 

al Absurdului existenţial, 

ce a ajuns să-i orbească, 

până şi imaginea Morţii. 

70) Procese Ontologice şi Gnoseologice 


Liniile de forţă ale Conştiinţei, 
sunt Creaţia şi Moartea, 

care leagă toate Sensurile existenţiale ale Universului, 
într-un buchet metafizic, 
al proceselor evolutive şi involutive, 

Ontologice şi Gnoseologice, 
ale Conştientizării de Sine, 
prin care orice lucru, 
sau Univers, 

cu toate Personalizările sale, 

devine existent, 

doar dacă este cunoscut. 

Fără Cunoaştere nu există Creaţie. 

71) Derivaţie Gnoseologică 


Limbajul Conştiinţei Unice Universale, 
este o Derivaţie Gnoseologică, 
a Cuvântului Primordial, 
zămislit de Evenimentul Unic întâmplător, 
care a determinat Energia, 
transfonnată în Cunoaştere, 
să posede o varietate, 

de Valenţe Cognitive, Volitive şi Afective, 
care să întrunească Conştientizarea, 
unui Univers, 
creat de către Gândul, 
care se ţine disperat cu mâinile Viselor, 
de malurile Iluziilor, 
fără de care, 
ar muri înecat în Neant. 

72) Dau fără greş 


Viaţa este o Iluzie, 
a cărei Realitate Augmentală, 
se găseşte în orice lucru, 
care poate deveni folositor, 

Fiinţării Morţii, 
ale cărei garduri, 
sunt mult mai înalte, 
decât toate treptele evolutive, 
ale Existenţei, 
luate la un loc, 
şi puse pe cântarul falsificat, 
de întâmplările Neîntâmplătoare, 
ale Creaţiei, 
ce încă mai vieţuieşte, 
prin Inima Destinului, 
care-şi bate propriul Timp, 
cu ceasurile sale biologice, 
ce dau fără greş, 
ora exactă a Cimitirelor, 
din Speranţele şi Aspiraţiile noastre, 
de a trăi Fericiţi. 

73) Loţiune dezinfectantă 


Libertatea este un reper existenţial variabil, 
la fel ca şi Iubirea, 
pe care dacă le ai, 

nu ştii niciodată cât de mult poţi să le foloseşti, 
întinzând coarda Destinului, 
care ne ţine ancoraţi, 
de Realitatea Augmentală a Existenţei, 
conştienţi că sub noi, 
se deschide hăul fără margini, 
al Morţii de Sine, 

care ne arată Liberul Arbitru al Iluziilor, 
pe care le spălăm şi le pieptănăm, 
în fiecare dimineaţă a Gândurilor, 
cărora le adăugăm fără încetare, 
cea mai bună loţiune dezinfectantă, 
de Amintiri, 
mai mult sau mai puţin, 
compromise. 

74) Vărsatul de Vânt al întâmplărilor 


Paradoxul, 

a devenit pâinea existenţială a Iluziilor Vieţii, 
fără de care nici o Eternitate de Clipă, 
n-ar mai sta la cheremul, 
unei singure firimituri de Existenţă, 
pe masa soioasă a acestei Lumi, 
pline de Vărsatul de Vânt al întâmplărilor, 
la ghena de gunoi a unor Istorii, 
pe care nici un Timp care se respectă, 
nu le-ar vrea în apropierea lui, 
chiar dacă este un om al străzii, 
înglodat până peste cap, 
în datoriile pe care le are de plătit, 

Morţii. 

75) Umbra Existenţială a Lumii 


Persoana Conştientizărilor, 
s-a Personalizat, 

în Legităţile Iluziilor şi Realităţilor, 

unei Deveniri, 

care şi-a propus Fiinţarea, 

ca roată de rezervă, 

în cazul în care Moartea, 

n-ar mai avea Eternitatea, 

cu care să se hrănească, 

la masa Adevărului Absolut, 

care o consideră, 

Unica Realitate întâmplătoare, 
a Totului, 
care se oglindeşte, 
în Contrariile sale Absolute, 
adevărate sau false, 
iar Imaginea reflectată, 
este Umbra existenţială, 
a Lumii noastre. 


99 



SORIN CERIN - PARADIGMA ETERNITĂŢII 


76) O întrebare delicată 


Existenţa, 

este o întrebare delicată, 
a Conştiinţei de Sine, 
care se reflectă abuziv, 

într-un Liber Arbitru inexistent unei Realităţi, 
a Contrariilor Absolute, 
unde Timpul, 

nu mai există ca reper şi dimensiune, 
ci doar ca element distinct, 
al Conştientizării Metafizice, 
redevenind liantul transcendent, 
al Adevărului Absolut, 
care uneşte nivelul astral al Lumii, 
cu Veşnicia. 

77) învârteli existenţiale 


Dimensiunile sunt caracteristici, 

pe care le-au primit Genele Iluziilor Vieţii, 

drept repere ale Simţirii Conştiente, 

prin care Lumea Fizică a Existenţei, 

se împreună cu cea Spirituală, 

într-o teză Evoluţionistă, 

a Devenirii şi Fiinţării, 

unei Negări a Negaţiei, 

prin care Adevărurile Relative, 

îşi mută Minciunile de la unele la altele, 

încercând să devină credibile, 

învârtelilor existenţiale, 

ale unei Lumi în derivă. 

